b'\n_START_ARTICLE_\nMitridates III av Partia\n_START_SECTION_\nLiv og virke\n_START_PARAGRAPH_\nP\xc3\xa5 grunnlag av Mitridates hersket med grusomhet, enten det var faktisk eller en passende unnskyldning, vendte Orodes seg mot sin bror og avsatte ham fra hans posisjon i Media. Mitridates ble tvunget til \xc3\xa5 flykte til romersk Syria. Han s\xc3\xb8kte tilflukt hos Aulus Gabinius, den romerske prokonsul og guvern\xc3\xb8r av Syria. Med st\xc3\xb8tte fra romerne invaderte Mitridates sin brors kongerike Partia i 55 f.Kr. Gabinius marsjerte sammen med Mitridates til Eufrat, men fikk der beskjed fra Pompeius, uten \xc3\xa5 ha r\xc3\xa5df\xc3\xb8rt seg med det romerske senatet, at han m\xc3\xa5tte komme seg til Egypt og gjeninnsette Ptolemaios XII Auletes p\xc3\xa5 den egyptiske tronen etter at han hadde blitt forvist av sine d\xc3\xb8tre Berenike IV og Kleopatra VI Tryfaena. Gabinius lyktes med oppgaven etter en kort og vellykket milit\xc3\xa6r kampanje._NEWLINE_Samtidig marsjerte Mitridates inn i Mesopotamia, til tross for at han mistet det meste av den romerske st\xc3\xb8tten, og erobret Babylonia. Orodes m\xc3\xa5tte trekke seg ut, og Mitridates gjenopprettet sin konged\xc3\xb8mme, ikke i Media, men deler av hva som den gang var Partia. Han utstedte mynter i hovedstaden Seleukia ved Tigris fram til 54 f.Kr._NEWLINE_Imidlertid sendte Orodes sin dyktige h\xc3\xa6rf\xc3\xb8rer Surena til Seleukia som beleiret byen. Etter en langvarig motstand gikk Mitridates nederlagsd\xc3\xb8mt ut med sin h\xc3\xa6r og ble beseiret. Mitridates ble tatt til fange og p\xc3\xa5 brorens ordre ble han henrettet i 54 f.Kr. Orodes styrte deretter det samlede partiske riket fram til 37 f.Kr. da han ble myrdet av sin s\xc3\xb8nn Fraates IV for at han selv kunne overta tronen.'